नगर निगम चुनाव: शुक्रवार को 28 उम्मीदवारों ने पर्चा भरा
नयी दिल्ली: दिल्ली नगर निगम (एमसीडी) के अगले महीने होने वाले चुनाव के लिए 28 उम्मीदवारों ने शुक्रवार को अपना नामांकन पत्र दायर किया। इसी के साथ अब तक 35 नामांकन पत्र दायर किए जा चुके हैं।
दिल्ली राज्य निर्वाचन आयोग के एक वरिष्ठ अधिकारी ने बताया कि बहुजन समाज पार्टी (बसपा) के पांच और कांग्रेस के एक उम्मीदवार ने अपने-अपने पर्चे भरे तथा माकपा और फॉर्वर्ड ब्लॉक के भी एक-एक प्रत्याशी ने नामांकन पत्र दाखिल किया है।
उन्होंने बताया कि इन 28 नामांकन पत्रों में से 18 पुरुषों के और 10 महिलाओं के हैं जिनमें से 20 ने निर्दलीय उम्मीदवार के तौर पर पर्चा भरा है।
एमसीडी चुनाव चार दिसंबर को होगा और मतगणना सात दिसंबर को होगी।
इस बीच, हैदराबाद से सांसद असदुद्दीन ओवैसी की पार्टी ऑल इंडिया इत्तेहादुल मुस्लिमीन (एआईएमआईएम) और भीम आर्मी के प्रमुख चंद्रशेखर आज़ाद की आज़ाद समाज पार्टी (एएसपी) ने शुक्रवार को घोषणा की कि वे शहर के अल्पसंख्यक और दलित आबादी वाले इलाकों के 100 वार्ड में चुनाव लड़ेंगे।
दोनों दलों के नेताओं ने प्रेस वार्ता में बताया कि एआईएमआई 68 वार्ड में और एएसपी 32 वार्ड में चुनाव लड़ेगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva